Луиш ди Камоинш
Грехът, Фортуна и Амур с колчана…

Превод от португалски: Симеон Хаджикосев, 1984

chitanka.info

Грехът, Фортуна и Амур с колчана

да ме погубят заедно решиха.

Фортуна и Грехът не ме сломиха,

достатъчно с Амур бе да остана.

Понесох всичко, но ме мъчи рана,

раззейната у мен след болка лиха,

а на гнева бодлите ми втълпиха

да не мечтая пак щастлив да стана.

През всичките години сам се скитах,

видях, че от Фортуна са убити

надеждите, родени в час неясен.

На любовта измамите опитах.

О, кой могъл би вече да засити

на мойта страшна мъст духа опасен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.